ભગવાન વિષ્ણુએ પોતાનો મત્સ્યાવતાર ચૈત્ર સુદ બીજના દિવસે લીધો હતો. આ પાછળનું કારણ બ્રહ્માજીને નિદ્રા આવતાં તેમના શરીરમાંથી ચારેય વેદ નીકળી પડે છે. તેને હયગ્રીવ નામનો રાક્ષસ હરણ કરી જાય છે. તેમને પાછા લાવવા ભગવાન વિષ્ણુએ મત્સ્યાવતાર લીધો હતો. આથી આ માસમાં વિષ્ણુ પૂજન વધુ થતું જોવા મળે છે. ચૈત્ર માસમાં દેવતાઇ અવતાર બહુ થયા છે. તેમાં સૌ પ્રથમ મત્સ્ય જયંતી, ભવાની પ્રાગટય, સ્કંદષષ્ઠી, શ્રી રામનવમી, સહજાનંદ સ્વામી જયંતી, ધર્મરાજ દશમી, મહાવીર જયંતી, હાટકેશ્વર જયંતી, હનુમાન જયંતી, વલ્લભાચાર્ય જયંતી, આંબેડકર જયંતી વગેરે આવતા હોય છે.